Ringkesan artikelnyo:  New York (CNN) Kardinal Edward Egan, nan mamimpin Keuskupan Agamo New York salamo hampia satu dekade, maningga pado Rajo Khamis pado umua 82 tahun, dikatokan dek keuskupan agamo. Egan diumumkan maningga dek serangan jantung di NYU Langone Medical Center pado jam 2:20 siang. "Alhamdulillah inyo maningga sacaro damai, maningga sabanta sasudah makan siang hari ko", kato Kardinal Timothy Dolan, panarui Egan dan kini ko manjadi uskup agung New York, dalam sabuah pernyataan. Egan ditunjuk sabagai uskup agung New York pado taun 2000 dan kudian manjadi kardinal pado taun 2001 dek Paus Yohanes Paulus II. Egan maningga dari keuskupan pado taun 2009. Sabagai pamimpin dari salah satu komunitas Katolik tagadang di nagara ko, Egan mangalola paningkatan panduduak paroki nan tadaptar labiah dari 200.000 urang jo manyambuik Paus Benediktus XVI pado kunjungannyo ka New York City pado taun 2008 untuak marayoan ulang tahun ka-200 pandirian Keuskupan New York. "Kardinal Egan manyebarkan kasiah jo pangatahuan, jo mambaok panghiburan ka banyak panduduak New York jo urang lain di saluruah nagara jo dunia nan mancari pandirian jo nasihatnyo -- tarutamo sasudah kajadian 11 September", kato Walikota New York Bill de Blasio dalam sabuah pernyataan. Egan sabalunnyo manjabaik sabagai uskup Bridgeport, Connecticut, dari taun 1988 inggo 2000, katiko keuskupan iko adolah pusek dari skandal pelecehan seksual anak. Dioses Bridgeport pado taun 2001 mambayia $15 juta kabake 26 pangadu untuak manyalasaian tuntutan panganiayaan seksual malawan 8 imam. Egan maminta maaf untuak parangainyo dalam skandal ko dalam surek nan dibaco di seluruh keuskupan New York pado taun 2002, walaupun inyo kudian manarik baliak paminta maaf tu dalam sabuah wawancara jo Connecticut Magazine 10 taun kamudian. "Ambo indak buliah mangatokan itu", kecek Egan. "Ambo lah mangatokan, 'Jikok kami salah, ambo minta maaf,' tapi ambo indak manyangko kami salah". Egan lahia di Oak Park, Illinois, pado taun 1932 dan ditahbiskan di Roma di Pontifical North American College pado taun 1957. Paraturan-paraturan untuak pamakaman sadang diaransangkan, kato uskup agung. Urang-urang nan kito hilangkan pado taun 2015.
Kardinal Edward Egan maningga karano serangan jantung. Inyo manjabaik sabagai uskup agung New York dari taun 2000 inggo 2009.